कर्नाटक में 24 नर्सिंग छात्राएं कोरोना पॉजिटिव, कॉलेज किया गया सील
नर्सिंग छात्राएं परीक्षा देने के लिए शिवमोग्गा शहर आई थीं। लौटने के बाद उनमें हल्के बुखार के लक्षण दिखाई दिए। जब उनकी जांच की गई तो उनमें संक्रमण पाया गया। चूंकि कॉलेज नर्सिंग होम से जुड़ा हुआ है, इसलिए इसे भी सील कर दिया गया है और ओपीडी सेवाएं बंद कर दी गई हैं।
शिवमोग्गा (कर्नाटक): कर्नाटक के शिवमोग्गा जिले के भद्रावती कस्बे में गुरुवार को कुल 24 नर्सिंग छात्राओं में कोविड-19 से संक्रमण की पुष्टि हुई। जिला आयुक्त के.बी. शिवकुमार ने कहा कि जिस निर्मला नर्सिग कॉलेज में कोविड के मामले मिले हैं, उसे सील कर दिया गया है।नर्सिंग छात्राएं परीक्षा देने के लिए शिवमोग्गा शहर आई थीं। लौटने के बाद उनमें हल्के बुखार के लक्षण दिखाई दिए। जब उनकी जांच की गई तो उनमें संक्रमण पाया गया। चूंकि कॉलेज नर्सिंग होम से जुड़ा हुआ है, इसलिए इसे भी सील कर दिया गया है और ओपीडी सेवाएं बंद कर दी गई हैं।अधिकारियों ने कॉलेज के सभी स्टाफ सदस्यों और छात्राओं को आरटी-पीसीआर टेस्ट कराने के लिए कहा है और शुक्रवार तक संक्रमित व्यक्तियों की संख्या बढ़ने की संभावना है। जिला प्रशासन ने नर्सिंग कॉलेज परिसर में संक्रामक रोग की रोकथाम के लिए एहतियात बरती थी।इस बीच राज्य सरकार अतिरिक्त सावधानी बरत रही है और राज्यभर के सभी नर्सिंग और मेडिकल कॉलेजों की निगरानी बढ़ा रही है, खासकर दावणगेरे, तुमकुरु और धारवाड़ जिलों में, जहां कोविड के मामलों में काफी वृद्धि देखी गई है।